***DNEVNIK DELA***

O digitalni zgodbi smo se začele pogovarjati takoj, ko smo izvedele za teme. Najprej smo se odločile, da bomo posnele pot v šolo v Kranju, saj sta dve izmed treh doma v bližini Kranja. Začele smo se dogovarjati, kaj bo zgodba vsebovala in kakšne cilje želimo prikazati. Odločile smo se, da bomo snemale skozi oči igralke, vendar nam kasneje to v celoti ni uspelo in smo skozi oči posnele le kakšen del v celotni zgodbi. Zgodbi smo dodale tudi sestro, ki ves čas govori po telefonu in ni pozorna na varnost svoje sestrice. Zato smo prvošolki dale lutko, ki ji pomaga na poti v šolo.

Napisale smo naše ideje in rdečo nit in nato vse združile. Ves čas smo uporabljale Google docs, da smo vse hkrati lahko urejale dokument. V mesecu maju (7. 5. 2018 - 11. 5. 2018) smo napisale scenarij, ki smo ga potem, ko smo snemale še nekoliko spreminjale in prilagajale vremenskim pojavom in prometu. Dogovorile smo se tudi za snemalni dan (13. 5. 2018), a se nam je ponesrečilo, saj je začelo deževati. Zato smo se odločile, da snemanje prestavimo na drug termin (20. 5. 2018) in začnemo od začetka. S seboj smo vzele tudi prijateljico, ki nam je svetovala in bila v pomoč pri snemanju. S seboj smo seveda imele tudi igralko Saro, ki se je prilagajala našim terminom snemanja.

Med snemanjem smo ugotovile, da promet moti jasen zvok ter veter povzroča šumenje. Zato smo se odločile, da zvok posnamemo naknadno (22. 5. 2018) in sicer doma s pomočjo mikrofona. Posledično smo morale zgodbo prirediti tako, da se igralka v mislih pogovarja z njeno lutko.

Med snemanjem smo imele par manjših zapletov kot je na primer izpraznjena baterija na kameri, lutko nam je odneslo v vodo … Vendar smo kljub temu uspele uspešno posneti celotno zgodbo. Največji izziv nas je čakal doma, in sicer posneti zvok ter zmontirati celoten video (23. 5. 2018 - 5. 6. 2018). Na srečo nam je na pomoč priskočila prijateljica, ki se je s tem že ukvarjala. Na mikrofon smo posnele zvok in uspešno zmontirale video s programom Wondershare Filmora video editor.